pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รมช.ธรรมนัส ประชุมคณะกรรมการขับเคลื่อนไทยไปด้วยกันจังหวัดพะเยา ครั้งที่ 3/2563
วันอาทิตย์ที่ 6 ธันวาคม 2563
รมช.ธรรมนัส ประชุมคณะกรรมการขับเคลื่อนไทยไปด้วยกันจังหวัดพะเยา ครั้งที่ 3/2563
รมช.ธรรมนัส ประชุมคณะกรรมการขับเคลื่อนไทยไปด้วยกันจังหวัดพะเยา ครั้งที่ 3/2563 เพื่อแก้ไขความเดือดร้อนของประชาชน ยกระดับชีวิตความเป็นอยู่ของพี่น้องเกษตรกร
ร้อยเอกธรรมนัสพรหมเผ่ารัฐมนตรีช่วยว่าการกระทรวงเกษตรและสหกรณ์เปิดเผยภายหลังเป็นประธานการประชุมคณะกรรมการขับเคลื่อนไทยไปด้วยกันจังหวัดพะเยาครั้งที่3/2563ณห้องประชุมภูกามยาวชั้น5ศาลากลางจังหวัดพะเยาว่าจากการที่นายกรัฐมนตรีได้มอบหมายให้มาช่วยดูแลความเดือดร้อนของพี่น้องประชาชนในพื้นที่จังหวัดพะเยาจังหวัดเชียงรายและจังหวัดหนองบัวลําภูซึ่งจังหวัดพะเยานั้นเป็นพื้นที่ที่มีความคุ้นเคยและรับรู้ปัญหาในเบื้องต้นจึงได้มีการแต่งตั้งคณะกรรมการขับเคลื่อนไทยไปด้วยกันเพื่อแก้ไขความเดือดร้อนของประชาชนยกระดับชีวิตความเป็นอยู่และเสริมสร้างศักยภาพในการพัฒนาประเทศตามหลักเศรษฐกิจพอเพียง
ทั้งนี้จากการลงพื้นที่ตรวจราชการจังหวัดพะเยายังต้องเตรียมแผนงานและโครงการต่างๆเพื่อฟื้นฟูเศรษฐกิจและสังคมไม่ว่าจะเป็นในเรื่องของการบริหารจัดการน้ําเกี่ยวกับการจัดสรรที่ดินทํากินให้พี่น้องเกษตรกรการแก้ไขปัญหาราคาพืชผลทางการเกษตรที่ตกต่ําปัญหาโครงสร้างพื้นฐานและการคมนาคมจังหวัดพะเยารวมทั้งประเด็นความเดือดร้อนและข้อเรียกร้องต่างๆของพี่น้องเกษตรกรที่ต้องเร่งดําเนินการแก้ไขเพื่อช่วยเหลือเกษตรกรพร้อมสร้างความเข้มแข็งให้ชุมชนในท้องถิ่นและเกิดความมั่นคงที่ยั่งยืนผลักดันคุณภาพชีวิตของพี่น้องจังหวัดพะเยาในทุกๆอําเภอ
รัฐบาลไทย-ข่าวทำเนียบรัฐบาล-ก.อุตฯ ร่วมจุดเทียนมหามงคลสดุดีเฉลิมพระเกียรติและน้อมรำลึกในพระมหากรุณาธิคุณฯ
วันอาทิตย์ที่ 6 ธันวาคม 2563
ก.อุตฯ ร่วมจุดเทียนมหามงคลสดุดีเฉลิมพระเกียรติและน้อมรําลึกในพระมหากรุณาธิคุณฯ
นายกอบชัย สังสิทธิสวัสดิ ปลัดกระทรวงอุตสาหกรรม พร้อมด้วยผู้บริหารระดับสูง ร่วมจุดเทียนมหามงคลสดุดีเฉลิมพระเกียรติและน้อมรําลึกในพระมหากรุณาธิคุณฯ ณ ท้องสนามหลวง
วันนี้ (5 ธันวาคม 2563) เวลา 19.19 น. นายกอบชัย สังสิทธิสวัสดิ ปลัดกระทรวงอุตสาหกรรม พร้อมด้วยผู้บริหารระดับสูง ร่วมจุดเทียนมหามงคลสดุดีเฉลิมพระเกียรติและน้อมรําลึกในพระมหากรุณาธิคุณเนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ ประจําปี 2563 ณ ท้องสนามหลวง
รัฐบาลไทย-ข่าวทำเนียบรัฐบาล-ผู้ช่วยรมว.วธ.เป็นประธานพิธีมอบรางวัลการประกวดหนังสั้นโครงการส่งเสริมและเผยแพร่ค่านิยมและความเป็นไทย “ไทยดี มีมารยาท ปี ๒”
วันอังคารที่ 8 ธันวาคม 2563
ผู้ช่วยรมว.วธ.เป็นประธานพิธีมอบรางวัลการประกวดหนังสั้นโครงการส่งเสริมและเผยแพร่ค่านิยมและความเป็นไทย “ไทยดี มีมารยาท ปี ๒”
ผู้ช่วยรมว.วธ.เป็นประธานพิธีมอบรางวัลการประกวดหนังสั้นโครงการส่งเสริมและเผยแพร่ค่านิยมและความเป็นไทย “ไทยดี มีมารยาท ปี ๒”
วันที่ ๗ ธันวาคม ๒๕๖๓ เวลา ๑๕.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมายให้ นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เป็นประธานพิธีมอบรางวัลการประกวดหนังสั้นโครงการส่งเสริมและเผยแพร่ค่านิยมและความเป็นไทย “ไทยดี มีมารยาท ปี ๒” โดยมี นางยุถิกา อิศรางกูร ณ อยุธยา ผู้ช่วยปลัดกระทรวงวัฒนธรรม นายชัยพล สุขเอี่ยม รองอธิบดีกรมส่งเสริมวัฒนธรรม ประธานเจ้าหน้าที่บริหาร บริษัท โมโน เน็กซ์ จํากัด(มหาชน) ผู้ทรงคุณวุฒิของสถาบันฯ นักเรียน นักศึกษา แขกผู้มีเกียรติ และสื่อมวลชน เข้าร่วมงาน ณ เธียร์เตอร์ ๒ ลิโด้คอนเน็คท์ เขตปทุมวัน กรุงเทพฯ ทั้งนี้ กระทรวงวัฒนธรรม โดยกรมส่งเสริมวัฒนธรรม ร่วมกับ บริษัท โมโน เน็กซ์ จํากัด (มหาชน) จัดการประกวดหนังสั้นโครงการส่งเสริมและเผยแพร่ค่านิยมและความเป็นไทย “ไทยดี มีมารยาท ปี ๒” เพื่อสนับสนุนส่งเสริมการผลิตผลงานสร้างสรรค์สังคมไทยในรูปแบบของหนังสั้นที่มีเนื้อหาความคิดสร้างสรรค์ ความโดดเด่นน่าติดตาม เกิดความประทับใจ และเกิดภาพลักษณ์ที่ดีทางด้านวัฒนธรรม โดยในปีนี้มีผลงานที่ได้รับรางวัล จํานวนทั้งสิ้น ๑๖ เรื่อง
รัฐบาลไทย-ข่าวทำเนียบรัฐบาล-พม. เชิญชวนร่วมแต่งชุดไทยช้อปสินค้างานฝีมือ งาน “Gift to Give มหกรรมของขวัญถูกใจ...ได้บุญ” ช่วยเหลือผู้ด้อยโอกาสทางสังคม
วันอังคารที่ 8 ธันวาคม 2563
พม. เชิญชวนร่วมแต่งชุดไทยช้อปสินค้างานฝีมือ งาน “Gift to Give มหกรรมของขวัญถูกใจ...ได้บุญ” ช่วยเหลือผู้ด้อยโอกาสทางสังคม
พม. เชิญชวนร่วมแต่งชุดไทยช้อปสินค้างานฝีมือ งาน “Gift to Give มหกรรมของขวัญถูกใจ...ได้บุญ” ช่วยเหลือผู้ด้อยโอกาสทางสังคม
วันนี้ (8 ธ.ค. 63) เวลา 16.30 น. ที่กระทรวงการพัฒนาสังคมและความมั่นคงของมนุษย์ ถนนกรุงเกษม สะพานขาว กรุงเทพมหานคร นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า กระทรวงการพัฒนาสังคมและความมั่นคงของมนุษย์ (พม.) ร่วมกับ บริษัท เอ็ม บี เค จํากัด (มหาชน) จัดงาน “Gift to Give มหกรรมของขวัญถูกใจ...ได้บุญ” เป็นปีที่ 2 ติดต่อกัน ระหว่างวันที่ 9–11 ธันวาคม 2563 ตั้งแต่เวลา 10.00-20.00 น. ณ บริเวณลาน Avenue โซน A ชั้น G ศูนย์การค้า เอ็ม บี เค เซ็นเตอร์ โดยมีวัตถุประสงค์เพื่อเปิดพื้นที่ให้กลุ่มเป้าหมายของกระทรวง พม. อาทิ เด็กเยาวชน สตรี ผู้สูงอายุ คนพิการ และคนไร้ที่พึ่ง รวมทั้งภาคีเครือข่าย มาออกร้านจําหน่ายสินค้าที่เป็นผลิตภัณฑ์ของหน่วยงานในสังกัดกระทรวง พม. โดยไม่คิดค่าใช้จ่าย เป็นการเพิ่มช่องทางการจําหน่ายสินค้าและสร้างรายได้ให้กลุ่มบุคคลที่อยู่ในความดูแลของกระทรวง พม. และเครือข่าย นอกจากนี้ ยังสามารถร่วมทําบุญบริจาคเงินและสิ่งของ เพื่อส่งต่อเป็นของขวัญปีใหม่ 2564 ให้กับกลุ่มเด็กในสถานสงเคราะห์ทั่วประเทศกว่า 6,000 คน อีกทั้งมีการเปิดรับสมัครอาสาสมัครพัฒนาสังคมและความมั่นคงของมนุษย์ (อพม.) เพื่อร่วมเป็นภาคีเครือข่ายในการช่วยเหลือผู้ด้อยโอกาสในสังคมต่อไป
ทั้งนี้ ขอเชิญชวนแต่งชุดไทยมาช้อปสินค้าฝีมือคนไทย ชิมอาหารไทย และชมโชว์แบบไทย จากกลุ่มบุคคลที่ต้องการโอกาสจากสังคม ที่อยู่ภายใต้การดูแลของกระทรวง พม. พร้อมอิ่มบุญอิ่มใจกับการส่งมอบความสุขได้ที่งาน “Gift to Give มหกรรมของขวัญถูกใจ...ได้บุญ” ระหว่างวันที่ 9 – 11 ธันวาคม 2563 ตั้งแต่เวลา 10:00-20:00 น. ณ บริเวณลาน Avenue โซน A ชั้น G ศูนย์การค้า เอ็ม บี เค เซ็นเตอร์
รัฐบาลไทย-ข่าวทำเนียบรัฐบาล-ปลัดวธ.เป็นประธานประชุมคณะอนุกรรมการด้านการประเมินชุมชน องค์กร อำเภอ และจังหวัดคุณธรรม ครั้งที่ ๑/๒๕๖๓
วันอังคารที่ 8 ธันวาคม 2563
ปลัดวธ.เป็นประธานประชุมคณะอนุกรรมการด้านการประเมินชุมชน องค์กร อําเภอ และจังหวัดคุณธรรม ครั้งที่ ๑/๒๕๖๓
ปลัดวธ.เป็นประธานประชุมคณะอนุกรรมการด้านการประเมินชุมชน องค์กร อําเภอ และจังหวัดคุณธรรม ครั้งที่ ๑/๒๕๖๓
วันที่ ๘ ธันวาคม ๒๕๖๓ เวลา ๐๙.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานประชุมคณะอนุกรรมการด้านการประเมินชุมชน องค์กร อําเภอ และจังหวัดคุณธรรม ครั้งที่ ๑/๒๕๖๓ โดยมีคณะอนุกรรมการฯ ผู้บริหาร และผู้แทนจากหน่วยงานที่เกี่ยวข้องเข้าร่วม ณ ห้องประชุมกรมการศาสนา ชั้น ๒ กระทรวงวัฒนธรรม
รัฐบาลไทย-ข่าวทำเนียบรัฐบาล-“สาธิต” เผยความสำเร็จหลักประกันสุขภาพถ้วนหน้าไทย อยู่บนพื้นฐานความเท่าเทียม-มีประสิทธิภาพ-มีส่วนร่วม
วันอังคารที่ 8 ธันวาคม 2563
“สาธิต” เผยความสําเร็จหลักประกันสุขภาพถ้วนหน้าไทย อยู่บนพื้นฐานความเท่าเทียม-มีประสิทธิภาพ-มีส่วนร่วม
รัฐมนตรีช่วยว่าการกระทรวงสาธารณสุข เผยความสําเร็จของหลักประสุขภาพถ้วนหน้าของประเทศไทยอยู่บนพื้นฐาน 3 ประการ ความเท่าเทียม-มีประสิทธิภาพ-มีส่วนร่วม พร้อมแบ่งปันนานาประเทศ เพื่อสร้างสุขภาพดีไปพร้อมกัน ตั้งเป้าพัฒนาอย่างยั่งยืนในปี 2573
รัฐมนตรีช่วยว่าการกระทรวงสาธารณสุข เผยความสําเร็จของหลักประสุขภาพถ้วนหน้าของประเทศไทยอยู่บนพื้นฐาน 3 ประการ ความเท่าเทียม-มีประสิทธิภาพ-มีส่วนร่วม พร้อมแบ่งปันนานาประเทศ เพื่อสร้างสุขภาพดีไปพร้อมกัน ตั้งเป้าพัฒนาอย่างยั่งยืนในปี 2573
บ่ายวันนี้ (8 ธันวาคม 2563) ที่กระทรวงการต่างประเทศ กทม. ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ร่วมงานวันหลักประกันสุขภาพถ้วนหน้าสากล รณรงค์ภายใต้แนวคิด “สุขภาพดีถ้วนหน้า : ปกป้องคุ้มครองทุกคน” โดยมีนายดอน ปรมัตถ์วินัย รองนายกรัฐมนตรีและรัฐมนตรีว่าการกระทรวงการต่างประเทศ นายแพทย์ศักดิ์ชัย กาญจนวัฒนา เลขาธิการสํานักงานหลักประกันสุขภาพแห่งชาติ พร้อมด้วยผู้แทนหน่วยงานจากไทยและต่างประเทศ อาทิ องค์การอนามัยโลกประจําประเทศไทย และศูนย์ควบคุมและป้องกันโรคสหรัฐอเมริกา ประจําภูมิภาคเอเชียตะวันออกเฉียงใต้ เข้าร่วมงาน
ดร.สาธิต กล่าวว่า รัฐบาลได้ให้ความสําคัญในการดําเนินงานหลักประกันสุขภาพถ้วนหน้า เพื่อให้เกิดประโยชน์กับประชาชนทั้งประเทศ เข้าถึงบริการสุขภาพได้อย่างครอบคลุมและทั่วถึง ครัวเรือนมีความมั่นคงด้านสุขภาพและเศรษฐกิจ ไม่ล้มละลายจากค่ารักษาพยาบาล ซึ่งประเทศไทยได้ดําเนินงานมาเป็นระยะเวลา 18 ปี และผลักดันให้วันที่ 12 ธันวาคมของทุกปี เป็นวันหลักประกันสุขภาพถ้วนหน้าสากล โดยในปี 2563 นี้ ได้รณรงค์ชูประเด็น “สุขภาพดีถ้วนหน้า: ปกป้องคุ้มครองทุกคน” (HEALTH FOR ALL: Protect Everyone) เพื่อให้นานาประเทศ ตระหนักรับรู้และกระตุ้นให้ประเทศต่างๆ ขับเคลื่อนระบบหลักประกันสุขภาพถ้วนหน้าในประเทศตน ประชาชนสุขภาพดี รวมถึงคุ้มครองทุกคนภายใต้สถานการณ์โรคโควิด 19 โดยมุ่งมั่นบรรลุเป้าหมายการพัฒนาที่ยั่งยืน ในปี 2573
ดร.สาธิตกล่าวต่อว่า สําหรับความสําเร็จด้านสาธารณสุขของไทยมีพื้นฐานจากระบบหลักประกันสุขภาพถ้วนหน้า ส่งเสริมให้ประชาชนมีสุขภาพดี ดําเนินการบนพื้นฐานหลักการ 3 ประการ คือ ความเท่าเทียม ความมีประสิทธิภาพ และการมีส่วนร่วมของทุกภาคส่วน ทุกฝ่ายมีส่วนร่วม ชุมชนเป็นศูนย์กลาง โดยเฉพาะอาสาสมัครสาธารณสุขประจําหมู่บ้าน (อสม.) ที่ทํางานอย่างเข้มแข็ง จนทําให้เป็นที่ประจักษ์และชื่นชมจากองค์การอนามัยโลกและนานาชาติ
“กระทรวงสาธารณสุขและทุกหน่วยงานจะร่วมมือกัน เพื่อทําให้หลักประกันสุขภาพถ้วนหน้าที่เป็นของคนไทย เป็นระบบที่มีประสิทธิภาพ ประสิทธิผล และยั่งยืน พร้อมแบ่งปันความรู้ ประสบการณ์ให้แก่ประเทศต่างๆ นําไปประยุกต์ใช้ให้เหมาะสม และจะร่วมมือกับทุกภาคส่วนขับเคลื่อนให้ประชากรโลกมีสุขภาพที่ดียิ่งขึ้นไปด้วยกัน”ดร.สาธิตกล่าว
************************************** 8 ธันวาคม 2563
***********************************************
รัฐบาลไทย-ข่าวทำเนียบรัฐบาล-"อนุทิน" มั่นใจ ไม่เกิน 1สัปดาห์ จ.เชียงราย เที่ยวได้ปลอดภัย
วันอังคารที่ 8 ธันวาคม 2563
"อนุทิน" มั่นใจ ไม่เกิน 1สัปดาห์ จ.เชียงราย เที่ยวได้ปลอดภัย
รองนายกรัฐมนตรีและรัฐมนตรีว่าการกระทรวงสาธารณสุข เยี่ยมสถานที่กักกันเตรียมรับผู้เดินทางกลับจากเมียนมาชื่นชมระบบคัดกรองโรคมีมาตรฐาน มั่นใจไม่เกิน 1 สัปดาห์ จ.เชียงราย เที่ยวได้ปลอดภัย
รองนายกรัฐมนตรีและรัฐมนตรีว่าการกระทรวงสาธารณสุข เยี่ยมสถานที่กักกันเตรียมรับผู้เดินทางกลับจากเมียนมาชื่นชมระบบคัดกรองโรคมีมาตรฐาน มั่นใจไม่เกิน 1 สัปดาห์ จ.เชียงราย เที่ยวได้ปลอดภัย
วันนี้ (8 ธันวาคม2563) ที่จ.เชียงราย นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ภายหลัง ตรวจเยี่ยมสถานที่กักกัน (Local Quarantine) ในพื้นที่จังหวัดเชียงราย โดยผู้รับการกักตัวที่นี่ส่วนใหญ่มาจากสถานบันเทิง 1G1 จากฝั่งจ.ท่าขี้เหล็ก โดยทุกรายได้รับการคัดกรองจากทีมคัดกรองสอบสวนโรคตามมาตรฐาน หากพบติดเชื้อจะแยกนําไปรักษาที่โรงพยาบาล โดยพบผู้ติดเชื้อ 45 คน คิดเป็นเกือบร้อยละ 50 ส่วนที่เหลือแม้จะยังตรวจไม่พบเชื้อ แต่เนื่องจากทํางานอยู่ในที่ที่เดียวกัน ต้องเข้ารับการกักตัวอยู่ที่นี่ 14 วัน ซึ่งการกักกันตัว 14 วัน ทําให้เกิดความมั่นใจ แก่ประชาชนทั่วไปว่า สถานการณ์อยู่ภายใต้การควบคุมได้
“จากนี้เป็นต้นไปมั่นใจว่าผู้ลักลอบเข้าเมืองจากฝั่งท่าขี้เหล็กก็จะหยุดหรือน้อยลงเรื่อยๆ เพราะได้รับข่าวสารข้อมูล ไม่สามารถลักลอบเข้าเมืองได้เป็นอันขาด รวมทั้งมีความกดดันจากฝ่ายต่างๆ และจะเสี่ยงถูกดําเนินคดีด้วย ขอให้มั่นใจว่าเชียงรายตอนนี้จะกลับคืนสู่สภาพปกติภายในระยะเวลาไม่เกินสัปดาห์ ขอให้คนไทยช่วยมาเที่ยวกัน เมื่อก่อนตรงสะพานข้ามแดนเดินกันแทบจะไหล่ชนไหล่ แต่เดี๋ยวนี้เงียบเหงา เพราะพวกเราไม่กล้ามากัน แต่ว่าทุกอย่างได้รับการควบคุมเป็นอย่างดี ไม่ต้องกังวล เพียงแค่มากัน แล้วใส่หน้ากากอนามัยทุกอย่างจะปลอดภัย” นายอนุทินกล่าว
************************************** 8 ธันวาคม 2563
*******************************
รัฐบาลไทย-ข่าวทำเนียบรัฐบาล-นายทูมูร์ อามาร์ซานา เอกอัครราชทูตมองโกเลียประจำประเทศไทย และคณะ เข้าเยี่ยมคารวะรมว.วธ.
วันอังคารที่ 8 ธันวาคม 2563
นายทูมูร์ อามาร์ซานา เอกอัครราชทูตมองโกเลียประจําประเทศไทย และคณะ เข้าเยี่ยมคารวะรมว.วธ.
นายทูมูร์ อามาร์ซานา เอกอัครราชทูตมองโกเลียประจําประเทศไทย และคณะ เข้าเยี่ยมคารวะรมว.วธ.
วันที่ ๘ ธันวาคม ๒๕๖๓ เวลา ๑๔.๓๐ น. นายทูมูร์ อามาร์ซานา (HE. Mr. Tumur Amarsanaa) เอกอัครราชทูตมองโกเลียประจําประเทศไทย และคณะ เข้าเยี่ยมคารวะ นายอิทธิพล คุณปลื้ม รัฐมนตรีว่าการกระทรวงวัฒนธรรม เนื่องในโอกาสเข้ารับตําแหน่ง และปรึกษาหารือเรื่อง ความร่วมมือด้านวัฒนธรรมระหว่างสาธารณรัฐมองโกเลียและราชอาณาจักรไทย โดยมี นางยุถิกา อิศรางกูร ณ อยุธยา ผู้ช่วยปลัดกระทรวงวัฒนธรรม และเจ้าหน้าที่ที่เกี่ยวข้อง เข้าร่วมหารือ ณ ห้องรับรอง ชั้น ๗ กระทรวงวัฒนธรรม กรุงเทพฯ
รัฐบาลไทย-ข่าวทำเนียบรัฐบาล-สธ.ร่วมภาคีเครือข่ายกำกับดูแลผักผลไม้ปลอดสารพิษตลอดห่วงโซ่อาหาร
วันอังคารที่ 8 ธันวาคม 2563
สธ.ร่วมภาคีเครือข่ายกํากับดูแลผักผลไม้ปลอดสารพิษตลอดห่วงโซ่อาหาร
ปลัดกระทรวงสาธารณสุข ร่วมภาคีเครือข่ายกํากับดูแล ผัก ผลไม้ปลอดสารพิษ ตลอดห่วงโซ่อาหาร ตั้งแต่ต้นน้ําการผลิตถึงปลายน้ําสู่มือผู้บริโภค รณรงค์แบนการใช้ 3 สารเคมีอันตรายทางการเกษตร ส่งเสริมเกษตรกรปลูกผักผลไม้ด้วยเกษตรอินทรีย์ ให้ผู้บริโภคเลือกซื้อจากแหล่ง
ปลัดกระทรวงสาธารณสุข ร่วมภาคีเครือข่ายกํากับดูแล ผัก ผลไม้ปลอดสารพิษ ตลอดห่วงโซ่อาหาร ตั้งแต่ต้นน้ําการผลิตถึงปลายน้ําสู่มือผู้บริโภค รณรงค์แบนการใช้ 3 สารเคมีอันตรายทางการเกษตร ส่งเสริมเกษตรกรปลูกผักผลไม้ด้วยเกษตรอินทรีย์ ให้ผู้บริโภคเลือกซื้อจากแหล่งที่เชื่อถือได้ เผยผลการตรวจผักผลไม้นําเข้าที่ด่านและตลาดส่วนใหญ่ยังปลอดภัยจากสารพิษ
วันนี้ (8 ธันวาคม 2563) นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวถึงกรณีเครือข่ายเตือนภัยสารเคมีกําจัดศัตรูพืช (Thai-Pan) สุ่มตรวจพบ ผัก ผลไม้มีสารเคมีกําจัดศัตรูพืชตกค้างหลายชนิด ว่า การกํากับดูแลความปลอดภัยของผัก ผลไม้ มีการดําเนินการร่วมกันเป็นเครือข่ายหลายหน่วยงาน เพื่อดูแลความปลอดภัยตลอดห่วงโซ่อาหาร ตั้งแต่ต้นน้ําจนถึงปลายน้ํา เช่น กระทรวงเกษตรและสหกรณ์ ดูแลเรื่องวิธีการเพาะปลูกของเกษตรกร การอนุญาตวัตถุอันตรายที่ใช้ทางการเกษตร และการนําวัตถุอันตรายไปใช้อย่างถูกวิธีส่วนกระทรวงสาธารณสุข โดยสํานักงานคณะกรรมการอาหารและยา (อย.) ช่วยคุ้มครองผู้บริโภคในปลายน้ํา ด้วยการตรวจสอบและเฝ้าระวังสารพิษตกค้างในผัก ผลไม้นําเข้าที่ด่านอาหารและยา 52 แห่งทั่วประเทศ และผักผลไม้ที่จําหน่ายในตลาดทั่วประเทศ โดยส่งตรวจกรมวิทยาศาสตร์การแพทย์
ทั้งนี้ จากการตรวจวิเคราะห์ผักและผลไม้ในปี 2563 พบว่า ณ สถานที่ผลิต (คัดและบรรจุ) และสถานที่จําหน่าย ได้แก่ ห้างค้าปลีก ค้าส่ง ตลาดนัด ตลาดสดทั่วประเทศ ตรวจวิเคราะห์ผักผลไม้ทั้งหมด 416 ตัวอย่าง ผ่านเกณฑ์มาตรฐาน 354 ตัวอย่าง คิดเป็นร้อยละ 85.1 เช่น กะหล่ําปลี กระเทียม แครอท แตงกวา ผักกาดขาว กล้วย สับปะรด แอปเปิ้ล องุ่นเขียว เมลอน เป็นต้น ส่วนที่ด่านอาหารและยาตรวจ 890 ตัวอย่าง ผ่านเกณฑ์มาตรฐาน 698 ตัวอย่าง คิดเป็นร้อยละ 78.43 เช่น กระเทียม มันเทศ หอมหัวใหญ่ เห็ด เป็นต้น
นายแพทย์เกียรติภูมิกล่าวต่อว่า สําหรับผัก ผลไม้ที่ตรวจพบสารเคมีตกค้างเกินมาตรฐาน จัดเป็นอาหารผิดมาตรฐาน มีโทษปรับไม่เกิน 5 หมื่นบาท หากตรวจพบที่ด่านอาหารและยาจะมีการอายัดสินค้า เพื่อทําลายหรือส่งกลับประเทศต้นทาง ไม่ให้มาถึงมือประชาชน นอกจากนี้ กระทรวงสาธารณสุขยังร่วมกับภาคีเครือข่ายต่างๆ ทั้งภาครัฐ เอกชน และประชาสังคม รวมถึงเครือข่ายเตือนภัยสารเคมีกําจัดศัตรูพืช รณรงค์ให้เกษตรกรงดใช้สารเคมีกําจัดศัตรูพืชในการปลูก ส่งเสริมวิถีเกษตรอินทรีย์ และร่วมแบนสารเคมีอันตรายทางเกษตร 3 ชนิด คือ พาราควอต คลอร์ไพริฟอส และไกลโฟเซต เพื่อความปลอดภัยทั้งตัวเกษตรกรเอง ผู้บริโภค และสิ่งแวดล้อม ส่งเสริมผู้บริโภคเลือกซื้อผัก ผลไม้สดจากแหล่งที่เชื่อถือได้ หรือมีตราสัญลักษณ์รับรองคุณภาพจากหน่วยงานที่รับผิดชอบ และแนะนําการล้างผักผลไม้สดที่ถูกวิธีเพื่อช่วยลดสารพิษตกค้าง
************************************** 8 ธันวาคม 2563
รัฐบาลไทย-ข่าวทำเนียบรัฐบาล-กรมบัญชีกลางประกาศรายชื่อผู้ประกอบการงานก่อสร้างที่มีสิทธิเป็นผู้ยื่นข้อเสนอต่อหน่วยงานของรัฐ ครั้งที่ 1
วันอังคารที่ 8 ธันวาคม 2563
กรมบัญชีกลางประกาศรายชื่อผู้ประกอบการงานก่อสร้างที่มีสิทธิเป็นผู้ยื่นข้อเสนอต่อหน่วยงานของรัฐ ครั้งที่ 1
กรมบัญชีกลางประกาศรายชื่อผู้ประกอบการงานก่อสร้างที่มีสิทธิเป็นผู้ยื่นข้อเสนอต่อหน่วยงานของรัฐ ครั้งที่ 1 รวมทั้งสิ้น 1,625 ราย มุ่งเน้นความโปร่งใส มีประสิทธิภาพ สร้างมาตรฐานในการจัดซื้อจัดจ้างภาครัฐ
นายภูมิศักดิ์ อรัญญาเกษมสุข อธิบดีกรมบัญชีกลาง กล่าวว่า พระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 มาตรา 51 บัญญัติให้คณะกรรมการราคากลางและขึ้นทะเบียนผู้ประกอบการ มีอํานาจประกาศกําหนดในราชกิจจานุเบกษา ให้งานก่อสร้างในสาขาใดเป็นงานก่อสร้างที่ผู้ประกอบการงานก่อสร้างจะเข้าร่วมเป็นผู้ยื่นข้อเสนอต่อหน่วยงานของรัฐได้ ผู้ประกอบการงานก่อสร้างในสาขานั้นต้องเป็นผู้ที่ได้ขึ้นทะเบียนไว้กับกรมบัญชีกลาง โดยต้องใช้เงินงบประมาณในวงเงินเท่าใดหรือต้องใช้ผู้ประกอบวิชาชีพในสาขาใดด้วยก็ได้ และมาตรา 53 บัญญัติให้กรมบัญชีกลางประกาศรายชื่อผู้ประกอบการงานก่อสร้างที่ได้ขึ้นทะเบียนไว้แล้วในระบบเครือข่ายสารสนเทศของกรมบัญชีกลาง ซึ่งหน่วยงานของรัฐ ไม่ต้องจัดให้มีการขึ้นทะเบียนผู้ประกอบการประเภทนั้นอีก และให้หน่วยงานของรัฐกําหนดคุณสมบัติผู้มีสิทธิเข้ายื่นข้อเสนอตามมาตรา 51 ในประกาศเชิญชวนให้เข้าร่วมการจัดซื้อจัดจ้างของหน่วยงานของรัฐนั้นด้วย
จากการที่คณะกรรมการราคากลางและขึ้นทะเบียนผู้ประกอบการได้ออกประกาศ เรื่อง หลักเกณฑ์ วิธีการ และเงื่อนไขในการขึ้นทะเบียนผู้ประกอบการงานก่อสร้างที่มีสิทธิเป็นผู้ยื่นข้อเสนอต่อหน่วยงานของรัฐ ซึ่งได้ประกาศในราชกิจจานุเบกษาไปแล้วนั้น กรมบัญชีกลางจึงได้ดําเนินการตรวจสอบคุณสมบัติของผู้ยื่นคําขอขึ้นทะเบียนผู้ประกอบการงานก่อสร้างแล้ว ปรากฏว่า มีผู้ประกอบการงานก่อสร้างที่มีคุณสมบัติถูกต้องครบถ้วนตามหลักเกณฑ์ที่คณะกรรมการราคากลางและขึ้นทะเบียนผู้ประกอบการงานก่อสร้างประกาศกําหนด รวมทั้งสิ้น 5 สาขา ได้แก่ สาขางานก่อสร้างทาง สาขางานก่อสร้างสะพาน สาขางานก่อสร้างทางและสะพานพิเศษ สาขางานก่อสร้างชลประทาน และสาขางานก่อสร้างเขื่อนป้องกันตลิ่งและชายฝั่ง จํานวน 1,625 ราย อย่างไรก็ดี สําหรับหน่วยงานของรัฐใดได้ดําเนินการนําร่างประกาศและร่างเอกสารเชิญชวนเผยแพร่เพื่อรับฟังความคิดเห็นจากผู้ประกอบการ หรือเผยแพร่ประกาศและเอกสารเชิญชวนในระบบเครือข่ายสารสนเทศของกรมบัญชีกลาง (ระบบ e-GP) หรือมีหนังสือเชิญชวนไปแล้วก่อนวันที่กรมบัญชีกลางประกาศรายชื่อผู้ประกอบการงานก่อสร้าง ให้หน่วยงานของรัฐนั้นดําเนินการในขั้นตอนต่อไปได้ โดยได้รับยกเว้นการกําหนดคุณสมบัติผู้มีสิทธิเป็นผู้ยื่นข้อเสนอของผู้ประกอบการงานก่อสร้างที่ต้องขึ้นทะเบียนไว้กับกรมบัญชีกลาง
“กรมบัญชีกลางมุ่งหวังเป็นอย่างยิ่งว่า การประกาศรายชื่อผู้ประกอบการงานก่อสร้างที่มีสิทธิเป็นผู้ยื่นข้อเสนอต่อหน่วยงานของรัฐในครั้งนี้ จะทําให้การดําเนินการจัดซื้อจัดจ้างเป็นไปอย่างมาตรฐาน มีประสิทธิภาพยิ่งขึ้น รวมทั้งเกิดความโปร่งใสและเปิดโอกาสให้มีการแข่งขันอย่างเป็นธรรม ทั้งนี้ สามารถตรวจสอบรายชื่อผู้ประกอบการงานก่อสร้างที่มีสิทธิเป็นผู้ยื่นข้อเสนอต่อหน่วยงานของรัฐ ครั้งที่ 1 ได้ตามบัญชีเอกสารแนบท้ายประกาศ ผ่านทางเว็บไซต์ www.gprocurement.go.th หรือผ่านทางโทรศัพท์มือถือที่ CGD Application ตั้งแต่บัดนี้เป็นต้นไป หากมีข้อสงสัยสามารถสอบถามเพิ่มเติมได้ที่ Call Center กรมบัญชีกลาง 02 270 6400 ในวันและเวลาราชการ” อธิบดีกรมบัญชีกลาง กล่าว
รัฐบาลไทย-ข่าวทำเนียบรัฐบาล-ผู้ช่วยรมว.วธ. เป็นประธานพิธีเปิดโครงการ “พรานน้อย” สื่อเรื่องเล่าสร้างภูมิพ่อแม่ และร่วมชมการแสดงละครเวที “พรุ่งนี้จะลองตื่นดู”
วันอังคารที่ 8 ธันวาคม 2563
ผู้ช่วยรมว.วธ. เป็นประธานพิธีเปิดโครงการ “พรานน้อย” สื่อเรื่องเล่าสร้างภูมิพ่อแม่ และร่วมชมการแสดงละครเวที “พรุ่งนี้จะลองตื่นดู”
ผู้ช่วยรมว.วธ. เป็นประธานพิธีเปิดโครงการ “พรานน้อย” สื่อเรื่องเล่าสร้างภูมิพ่อแม่ และร่วมชมการแสดงละครเวที “พรุ่งนี้จะลองตื่นดู”
วันที่ ๘ ธันวาคม ๒๕๖๓ เวลา ๑๓.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมายให้ นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เป็นประธานพิธีเปิดโครงการ “พรานน้อย” สื่อเรื่องเล่าสร้างภูมิพ่อแม่ และร่วมชมการแสดงละครเวที “พรุ่งนี้จะลองตื่นดู” ซึ่งเป็นละครเวทีที่เปิดโอกาสให้เด็กและเยาวชน ๖ แห่ง ได้แก่ ศูนย์ฝึกและอบรมเด็กและ เยาวชนหญิงบ้านปรานี ศูนย์ฝึกและอบรมเด็กและเยาวชนชนชายบ้านอุเบกขา ศูนย์ฝึกและอบรมเด็กและเยาวชน เขต ๔ จังหวัดขอนแก่น เขต ๕ จังหวัดอุบลราชธานี เขต ๗ จังหวัดเชียงใหม่ และเขต ๙ จังหวัดยะลา ได้ร่วมแสดงความสามารถและถ่ายทอดประสบการณ์ที่ผ่านมา เพื่อเป็นประโยชน์ในการเรียนรู้สําหรับเด็กและเยาวชน รวมถึงผู้ปกครองและผู้ที่จะได้รับชมละคร โดยมี นางยุพา ทวีวัฒนะกิจบวร ปลัดกระทรวงวัฒนธรรม พ.ต.ท. วรรณพงษ์ ดชรักษ์ อธิบดีกรมพินิจและคุ้มครองเด็กและเยาวชน นายชนประคัลภ์ จันทร์เรือง ศิลปินแห่งชาติ สาขาศิลปะการแสดง (ภาพยนตร์และละคร) ประจําปี พ.ศ. ๒๕๖๒ ผู้บริหารกระทรวงวัฒนธรรม ผู้ปกครอง นักเรียน นักศึกษา และแขกผู้มีเกียรติ เข้าร่วมชมการแสดง ณ หอประชุมเล็ก ศูนย์วัฒนธรรมแห่งประเทศไทย
รัฐบาลไทย-ข่าวทำเนียบรัฐบาล-อนุทิน ย้ำ ให้คนไทยรีบแสดงตนเข้าประเทศตามระบบถูกกฎหมาย
วันอังคารที่ 8 ธันวาคม 2563
อนุทิน ย้ํา ให้คนไทยรีบแสดงตนเข้าประเทศตามระบบถูกกฎหมาย
รองนายกรัฐมนตรีและรัฐมนตรีว่าการกระทรวงสาธารณสุข ย้ําให้คนไทยแสดงตนเดินทางเข้าประเทศอย่างถูกกฎหมาย ภาครัฐพร้อมดูแล ขอประชาชนฟังข้อมูลสถานการณ์โควิด 19 จาก ศบค.เป็นหลัก เพื่อความมั่นใจ ลดกระแสข่าวลือ
รองนายกรัฐมนตรีและรัฐมนตรีว่าการกระทรวงสาธารณสุข ย้ําให้คนไทยแสดงตนเดินทางเข้าประเทศอย่างถูกกฎหมาย ภาครัฐพร้อมดูแล ขอประชาชนฟังข้อมูลสถานการณ์โควิด 19 จาก กระทรวงสาธารณสุขเป็นหลัก เพื่อความมั่นใจ ลดกระแสข่าวลือ
วันนี้ (8 ธันวาคม 2563) ที่ทําเนียบรัฐบาล นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า สถานการณ์โควิด 19 ของประเทศขณะนี้ยังถือว่าไม่มีการระบาด เป็นผู้ติดเชื้อที่นําเชื้อมาจากนอกประเทศ ส่วนผู้ติดเชื้อในประเทศเป็นผู้สัมผัสกับผู้ที่นําเชื้อเข้ามา ไม่ใช่การระบาดหรือการแพร่กระจายที่ควบคุมไม่ได้ จุดเริ่มต้นของเชื้อเป็นผู้ที่เดินทางมาจาก จ.ท่าขี้เหล็ก ประเทศเมียนมา ลักลอบเข้าเมืองผิดกฎหมาย เนื่องจากไม่ต้องการถูกกักตัว 14 วัน ถือว่าขาดความรับผิดชอบต่อสังคมเกิดผลกระทบต่อการทํามาหากินและอื่นๆ ตามมาอีกมาก และยังผิดกฎหมายพระราชกําหนดการบริหารราชการในสถานการณ์ฉุกเฉิน พระราชบัญญัติคนเข้าเมือง และพระราชบัญญัติโรคติดต่อแห่งชาติ ซึ่งต้องดําเนินคดีตามกฎหมาย
จากการสอบสวนโรค ทําให้เราทราบว่าตอนนี้ยังคงมีคนอยู่ที่ท่าขี้เหล็กเหลืออีกกี่คน ได้ให้ทางการและญาติติดต่อเพื่อมาแสดงตนไม่ลักลอบเข้าเมือง ซึ่งมาตอนนี้ถือว่าไม่มีความผิด ภาครัฐพร้อมดูแลและทําการตรวจหาเชื้อบริเวณด่านควบคุมโรค หากไม่ติดเชื้อจะให้ไปกักตัวใน State Quarantine เป็นเวลา14 วัน หรือหากติดเชื้อจะทําการแยกรักษาที่โรงพยาบาล ไม่ว่าติดเชื้อหรือไม่จะได้รับการดูแลรักษาอย่างดี เรามียาที่มีสรรพคุณดี ทุกรายที่ได้รับยาฟาวิพิราเวียร์จะหายจากการติดเชื้อภายในระยะเวลาไม่เกิน 1 สัปดาห์ สําหรับมาตรการตามแนวชายแดนขณะนี้กระทรวงสาธารณสุข ฝ่ายปกครองและฝ่ายความมั่นคงได้เข้มงวดมากขึ้น และในช่วงบ่ายวันนี้จะลงพื้นที่ไปติดตามสถานการณ์ที่จังหวัดเชียงราย
อย่างไรก็ตามประเทศไทยมีแนวพรมแดนกว่า 2,400 กิโลเมตร เจ้าหน้าที่ไม่สามารถตรึงได้ทั้งหมด หากคนไทยจะเดินทางเข้าประเทศต้องมาอย่างถูกวิธีถูกกฎหมาย โดยวันนี้จะลงพื้นติดตามมาตรการควบคุมป้องกันพร้อมประสานฝ่ายความมั่นคงช่วยอีกทาง ขอประชาชนติดตามสถานการณ์โควิด 19 จากกระทรวงสาธารณสุขเป็นหลัก ซึ่งจะแถลงทุกวัน สร้างความมั่นใจ ลดกระแสข่าวลือ
******************************* 8 ธันวาคม 2563
รัฐบาลไทย-ข่าวทำเนียบรัฐบาล-รวอ.สุริยะ ให้ เอกอัครราชทูตวิสามัญผู้มีอำนาจเต็มแห่งไอร์แลนด์ประจำประเทศไทย เข้าพบ
วันอังคารที่ 8 ธันวาคม 2563
รวอ.สุริยะ ให้ เอกอัครราชทูตวิสามัญผู้มีอํานาจเต็มแห่งไอร์แลนด์ประจําประเทศไทย เข้าพบ
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม  ให้ เอกอัครราชทูตวิสามัญผู้มีอํานาจเต็มแห่งไอร์แลนด์ประจําประเทศไทย เข้าพบ ณ ห้องรับรอง 1 ชั้น 2 สปอ.
วันนี้ (8 ธันวาคม 2563) เวลา 15.00 น. นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นายโจเซฟ แอนโทนี คอตเตอร์ เอกอัครราชทูตวิสามัญผู้มีอํานาจเต็มแห่งไอร์แลนด์ประจําประเทศไทย และคณะ เข้าพบ เพื่อเยี่ยมคารวะและแนะนําตัวในโอกาสเข้ารับหน้าที่ และหารือเกี่ยวกับความสัพันธ์ด้านการลงทุนระหว่างประเทศไทยกับไอร์แลนด์ โดยมีนายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นางสาวสุชาดา แทนทรัพย์ โฆษกกระทรวงอุตสาหกรรม และนางสาวพะเยาว์ คํามุข รองผู้อํานวยการสํานักงานเศรษฐกิจอุตสาหกรรม ร่วมด้วย ณ ห้องรับรอง 1 ชั้น 2 สปอ.
รัฐบาลไทย-ข่าวทำเนียบรัฐบาล-นายกรัฐมนตรีแนะสตาร์ทอัพไทยพัฒนาต่อเนื่องให้สามารถแข่งขันกับต่างประเทศพร้อมโปรโมทวิ่งเทรลในไทย ส่งเสริมการออกกำลังกายเพิ่มการท่องเที่ยวรูปแบบใหม่
วันอังคารที่ 8 ธันวาคม 2563
นายกรัฐมนตรีแนะสตาร์ทอัพไทยพัฒนาต่อเนื่องให้สามารถแข่งขันกับต่างประเทศพร้อมโปรโมทวิ่งเทรลในไทย ส่งเสริมการออกกําลังกายเพิ่มการท่องเที่ยวรูปแบบใหม่
นายกรัฐมนตรีแนะสตาร์ทอัพไทยพัฒนาต่อเนื่องให้สามารถแข่งขันกับต่างประเทศพร้อมโปรโมทวิ่งเทรลในไทย ส่งเสริมการออกกําลังกายเพิ่มการท่องเที่ยวรูปแบบใหม่
วันนี้ (8 ธ.ค. 63) เวลา 08.30 น. นายอนุชา บูรพชัยศรี โฆษกประจําสํานักนายกรัฐมนตรี เผยภารกิจก่อนการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เยี่ยมชมนิทรรศการผลงานด้านการพัฒนากําลังคนดิจิทัล ในหัวข้อ “Edtech for all Gens” จัดโดยกระทรวงดิจิทัลเพื่อเศรษฐกิจและสังคม และรับฟังสรุปผลการจัดการแข่งขันวิ่งเทรล รายการ Thailand by UTMB 2020 Doi Inthanon Chiang Mai ของกระทรวงการท่องเที่ยวและกีฬา โดยมีนายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา นายดิสทัต โหตระกิตย์ เลขาธิการนายกรัฐมนตรี นางสาวไตรศุลี ไตรสรณกุล รองโฆษกประจําสํานักนายกรัฐมนตรี ร่วมชมนิทรรศการในครั้งนี้ด้วย ณ ตึกสันติไมตรี ทําเนียบรัฐบาล
นายกรัฐมนตรีเยี่ยมชมการพัฒนาทักษะดิจิทัลสตาร์ทอัพด้านเทคโนโลยีการศึกษา (Edtech) เพื่อเสริมสร้างทักษะดิจิทัลด้วยการ Reskill, Upskill และ New Skill ได้แก่ เครื่องมือช่วยประเมินผลการเรียนรู้ของนักเรียนแก่คุณครูในห้องเรียนผ่านเกมตอบคําถาม การแสดง Virtual Reality (VR) ช่วยพนักงานฝึกปฏิบัติผ่านโลกเสมือนจริงในสถานการณ์จําลอง และการแข่งขันหุ่นยนต์ซูโม่ด้วยการเขียนโปรแกรมควบคุมหุ่นยนต์ ซึ่งได้รับรางวัลรองชนะเลิศอันดับสองในการแข่งขัน หุ่นยนต์ยุวชนชิงชนะเลิศประเทศไทย ประจําปี 2562
โอกาสนี้ นายกรัฐมนตรีชื่นชมดิจิทัลสตาร์ทอัพไทย พร้อมสนับสนุนคนรุ่นใหม่ เปิดพื้นที่ให้มีการพัฒนาอย่างต่อเนื่อง ในระดับมาตรฐานที่สามารถแข่งขันกับสตาร์ทอัพจากต่างประเทศได้ ทั้งสนใจการใช้เทคโนโลยีโลกเสมือนจริง หรือ VR โดยเห็นว่า อาจนํามาใช้ประโยชน์สําหรับการฝึกอบรมแรงงานหรือบุคคลจํานวนมาก ในลักษณะเป็น e-training ได้เช่นกัน โอกาสเดียวกันนี้ นายกรัฐมนตรียังชมการสาธิตแข่งขันหุ่นยนต์ซูโม่ โดยนักเรียนจากโรงเรียนชลประทานวิทยา พร้อมสนใจสอบถามถึงแนวทางการออกแบบโปรแกรมและกติกาในการเล่น โดยย้ําให้นักเรียนเยาวชนทํากิจกรรมควบคู่ไปกับการเรียนด้วย
จากนั้น นายกรัฐมนตรีเยี่ยมชมนิทรรศการ “Ultra Trail Series” รายการ Thailand by UTMB 2020 ณ ดอยอินทนน์ จังหวัดเชียงใหม่ ซึ่งได้รับการตอบรับจากนักวิ่งเทรลทั้งชาวไทยและชาวต่างชาติจํานวนมาก เป็นการพัฒนาแหล่งท่องเที่ยวเชิงกีฬาส่งเสริมการท่องเที่ยวในพื้นที่ ในโอกาสนี้ นายกรัฐมนตรีกล่าว รัฐบาลส่งเสริมการออกกําลังกาย รวมถึง วิ่งเทรลหรือวิ่งตามภูมิประเทศ ซึ่งการจัดกิจกรรมวิ่งทุกประเภทต้องเน้นเรื่องความปลอดภัยของนักวิ่ง ซึ่งอยากเห็นกระทรวงการท่องเที่ยวและกีฬาร่วมกับภาคส่วนต่าง ๆ จัดกิจกรรมวิ่งในประเทศไทยอย่างต่อเนื่อง ตามสถานที่ท่องเที่ยวหรือเส้นทางธรรมชาติ สวนสาธารณะในกรุงเทพ หรือการแข่งขันวิ่งในรูปแบบอื่น ๆ เช่น สปาร์ตัน นินจาวอริเออร์ เพื่อดึงดูดนักวิ่งชาวต่างชาติ ที่สําคัญต้องยกระดับมาตรฐานการจัดงานวิ่งเทรลของไทยรวมทั้งการพัฒนาวิทยาศาสตร์การกีฬา เพื่อส่งเสริมการท่องเที่ยวเชิงกีฬาในพื้นที่ใหม่ ๆ
......................
กลุ่มประชาสัมพันธ์และเผยแพร่
สํานักโฆษก
รัฐบาลไทย-ข่าวทำเนียบรัฐบาล-ปลัดเกษตรฯ เตรียมเสนอขอทบทวนโครงการ 1 ตำบล 1 เกษตรทฤษฎีใหม่ ต่อคณะกรรมการกลั่นกรองการใช้จ่ายเงินกู้ (เพิ่มเติม) พร้อมชงเข้า ครม. ต่อไป
วันอังคารที่ 8 ธันวาคม 2563
ปลัดเกษตรฯ เตรียมเสนอขอทบทวนโครงการ 1 ตําบล 1 เกษตรทฤษฎีใหม่ ต่อคณะกรรมการกลั่นกรองการใช้จ่ายเงินกู้ (เพิ่มเติม) พร้อมชงเข้า ครม. ต่อไป
ปลัดเกษตรฯ เตรียมเสนอขอทบทวนโครงการ 1 ตําบล 1 เกษตรทฤษฎีใหม่ ต่อคณะกรรมการกลั่นกรองการใช้จ่ายเงินกู้ (เพิ่มเติม) พร้อมชงเข้า ครม. ต่อไป
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยภายหลังเป็นประธานการประชุมคณะกรรมการบริหารโครงการ 1 ตําบล 1 กลุ่มเกษตรทฤษฎีใหม่ ครั้งที่ 7/2563 ณ ห้องประชุมโรงแรมทีเค พาเลซ & คอนเวนชั่น ว่า คณะกรรมการบริหารโครงการ 1 ตําบล 1 กลุ่มเกษตรทฤษฎีใหม่ ได้มีมติเห็นชอบ ให้มีการเสนอขอทบทวนโครงการฯ ต่อคณะกรรมการกลั่นกรองการใช้จ่ายเงินกู้ (เพิ่มเติมอีก 3 ข้อ) ได้แก่ 1) ขอทบทวนพื้นที่เข้าร่วมโครงการ จาก 3 ไร่/ราย เป็น 2.5 ไร่ขึ้นไป/ราย หรือเป็นไปตามที่คณะกรรมการบริหารโครงการฯ กําหนด 2) การอบรมเกษตรกรที่เข้าร่วมโครงการ จากเดิม หลักสูตร 4 วัน 3 คืน เพียงครั้งเดียว จะขอปรับเป็นการอบรมมากกว่า 1 ครั้ง เพื่อให้เกิดการพัฒนาให้เกษตรกรทําเกษตรทฤษฎีใหม่ โดยปรับในรูปแบบการจัดเวทีชุมชน การศึกษาดูงาน การแลกเปลี่ยนความรู้ เป็นต้น หรือเป็นไปตามที่คณะกรรมการบริหารโครงการฯ กําหนด และ 3) กรณีเกษตรกรที่เข้าร่วมโครงการส่งเสริมเกษตรทฤษฎีใหม่ (5 ประสาน สืบสาน เกษตรทฤษฎีใหม่) หากพื้นที่ที่ร่วมโครงการขาดแหล่งน้ํา หรือมีแหล่งน้ําไม่เพียงพอต่อการทําเกษตร และมีความประสงค์อยากเข้าร่วมโครงการ 1 ตําบล 1 เกษตรทฤษฎีใหม่ กระทรวงเกษตรฯ จะสนับสนุนเฉพาะการขุดบ่อเก็บกักน้ํา เพื่อทําให้เกิดจุดเรียนรู้เกษตรทฤษฎีใหม่ อย่างไรก็ตาม จะนํามติดังกล่าวเพื่อขอความเห็นชอบจากคณะรัฐมนตรีต่อไป
ทั้งนี้ (ข้อมูล ณ วันที่ 17 พฤศจิกายน 2563) กระทรวงเกษตรฯ เปิดรับสมัครเกษตรกร และแรงงานเข้าร่วมโครงการ 1 ตําบล 1 กลุ่มเกษตรทฤษฎีใหม่ ทั้ง 3 รอบ มีเกษตรกรสมัครเข้าร่วม 34,019 ราย ผ่านหลักเกณฑ์พิจารณาแล้ว 21,556 ราย อยู่ระหว่างการพิจารณา 792 ราย และไม่ผ่านหลักเกณฑ์การพิจารณา 11,670 ราย ในส่วนของการจ้างแรงงานมีผู้สมัครเข้าร่วมโครงการฯ 32,239 ราย ผ่านการพิจารณาแล้ว 19,996 ราย อยู่ระหว่างการพิจารณา 2,380 ราย และไม่ผ่านหลักเกณฑ์การพิจารณา 9,863 ราย
รัฐบาลไทย-ข่าวทำเนียบรัฐบาล-ปลัดฯ กอบชัย และคณะผู้บริหารปล่อยคาราวานถุงยังชีพ น้ำดื่มเพื่อช่วยเหลือผู้ประสบภัยน้ำท่วมในพื้นที่ภาคใต้
วันอังคารที่ 8 ธันวาคม 2563
ปลัดฯ กอบชัย และคณะผู้บริหารปล่อยคาราวานถุงยังชีพ น้ําดื่มเพื่อช่วยเหลือผู้ประสบภัยน้ําท่วมในพื้นที่ภาคใต้
นายกอบชัย สังสิทธิสวัสดิ์ ปลัดกระทรวงอุตสาหกรรม และคณะผู้บริหารปล่อยคาราวานถุงยังชีพ น้ําดื่มเพื่อช่วยเหลือผู้ประสบภัยน้ําท่วมในพื้นที่ภาคใต้  ณ หน้าตึกกรมโรงงานอุตสาหกรรม กระทรวงอุตสาหกรรม
วันนี้ (8 ธันวาคม 2563) เวลา 17.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม นางวรวรรณ ชิตอรุณ รองปลัดกระทรวงอุตสาหกรรม นายประกอบ วิวิธจินดา อธิบดีกรมโรงงานอุตสาหกรรม พร้อมด้วยคณะผู้บริหารกระทรวงอุตสาหกรรม ร่วมปล่อยคาราวานรถถุงยังชีพ จํานวน 1,200 ชุด น้ําดื่ม 10,000 ขวด เพื่อช่วยเหลือผู้ประสบภัยน้ําท่วมในพื้นที่ภาคใต้
ณ หน้าตึกกรมโรงงานอุตสาหกรรม กระทรวงอุตสาหกรรม
#prmoi #น้ําท่วมภาคใต้ #คาราวานถุงยังชีพ
รัฐบาลไทย-ข่าวทำเนียบรัฐบาล-นายกฯ เตรียมเข้าร่วมประชุมผู้นำ ACMECS ผ่านระบบการประชุมทางไกล พร้อมผลักดันความร่วมมือกับประเทศสมาชิกเพื่อฟื้นฟูเศรษฐกิจหลังโรคโควิด-19
วันอังคารที่ 8 ธันวาคม 2563
นายกฯ เตรียมเข้าร่วมประชุมผู้นํา ACMECS ผ่านระบบการประชุมทางไกล พร้อมผลักดันความร่วมมือกับประเทศสมาชิกเพื่อฟื้นฟูเศรษฐกิจหลังโรคโควิด-19
นายกฯ เตรียมเข้าร่วมประชุมผู้นํา ACMECS ผ่านระบบการประชุมทางไกล พร้อมผลักดันความร่วมมือกับประเทศสมาชิกเพื่อฟื้นฟูเศรษฐกิจหลังโรคโควิด-19
วันนี้ (วันที่ 8 ธันวาคม 2563) นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีกําหนดการเข้าร่วมการประชุมผู้นํายุทธศาสตร์ความร่วมมือทางเศรษฐกิจอิรวดี – เจ้าพระยา – แม่โขง (Ayeyawady – Chao Phraya – Mekong Economic Cooperation Strategy: ACMECS ) ครั้งที่ 9 ผ่านระบบการประชุมทางไกล ร่วมกับผู้นําประเทศสมาชิกอีก 4 ประเทศ ได้แก่ กัมพูชา สปป. ลาว เมียนมา เวียดนาม และเลขาธิการอาเซียน ในวันที่ 9 ธันวาคม 2563 ระหว่างเวลา 8.30 -10.00 น. โดยมีกัมพูชาเป็นเจ้าภาพการประชุมภายใต้หัวข้อ “หุ้นส่วนเพื่อความเชื่อมโยงและความยืดหยุ่น” (Partnership for Connectivity and Resilience)
การประชุม ACMECS เป็นข้อริเริ่มของไทย จัดตั้งขึ้นเมื่อปี 2546 ประกอบด้วยประเทศสมาชิก 5 ประเทศ ได้แก่ กัมพูชา สปป. ลาว เมียนมา เวียดนาม และไทย โดยมีวัตถุประสงค์เพื่อเป็นเวทีหารือเฉพาะของประเทศลุ่มน้ําโขงที่เป็นสมาชิกอาเซียน เพื่อส่งเสริมการพัฒนาอย่างยั่งยืนในอนุภูมิภาค ทั้งนี้ ACMECS ขับเคลื่อนโดยแผนแม่บทระยะ 5 ปี พ.ศ. 2562 – 2566 (ค.ศ. 2019 - 2023) ซึ่งได้รับการรับรองในการประชุมผู้นํา ACMECS ครั้งที่ 8 เมื่อปี 2561 ที่ไทยเป็นประธาน เป็นแผนแม่บทที่เน้นการส่งเสริมความร่วมมือใน 3 สาขาหลัก ได้แก่ 1) การเสริมสร้างความเชื่อมโยงแบบไร้รอยต่อ (Seamless Connectivity) 2) การสอดประสานด้านเศรษฐกิจ (Synchronized ACMECS Economies) และ 3) การพัฒนาภูมิภาคในลักษณะยั่งยืนและมีนวัตกรรม (Smart and Sustainable ACMECS) นอกจากนี้ ไทยยังเป็นผู้เสนอให้ริเริ่มผลักดันประเด็นที่จะเพิ่มประสิทธิภาพให้ ACMECS มีพลวัตและสามารถรับมือกับความท้าทายของโลก คือ การจัดตั้งกองทุนเพื่อการพัฒนา ACMECS และการมีปฏิสัมพันธ์กับหุ้นส่วนเพื่อการพัฒนา
โฆษกประจําสํานักนายกรัฐมนตรีกล่าวว่า กรอบการประชุม ACMECS จะสร้างผลประโยชน์ต่อประชาชนและประเทศไทย โดยเฉพาะอย่างยิ่งในเรื่องการสร้างงาน สร้างรายได้ให้แก่ประชาชนและ MSMEs ซึ่งกําลังได้รับผลกระทบจากโรคโควิด-19 เกิดการกระตุ้นเศรษฐกิจมหภาคในอนุภูมิภาค ลดอุปสรรคและเพิ่มพูนการค้า การขนส่งข้ามพรมแดนระหว่างกัน นอกจากนี้ การประชุม ACMECS ยังช่วยยกระดับสถานะของไทยในเวทีระหว่างประเทศเรื่องการรับมือกับโควิด-19 สร้างความเชื่อมั่นให้แก่นานาประเทศถึงขีดความสามารถในการรับมือกับวิกฤตสาธารณสุขในปัจจุบันและอนาคต รวมทั้งส่งเสริมศักยภาพในการร่วมมือกับประเทศเพื่อนบ้าน เพื่อให้ประชาชนและอนุภูมิภาคลุ่มน้ําโขงมีความเข้มแข็งร่วมกัน
โอกาสนี้ นายกรัฐมนตรีจะกล่าวถ้อยแถลงเพื่อสนับสนุนผู้นําทุกคนที่มีความมุ่งมั่นที่จะขับเคลื่อน ACMECS ให้ก้าวหน้า มีพลวัต และพร้อมรับมือกับความเปลี่ยนแปลงทางภูมิรัฐศาสตร์และความท้าทายรูปแบบใหม่ ตลอดจนจะนําเสนอข้อเสนอของไทยในหลักการ “อนุภูมิภาค ที่ปลอดภัยและเชื่อถือได้” (Safe, Secure and Trustworthy ACMECS) ให้เป็นอีกหนึ่งสาขาความร่วมมือภายใต้แผนแม่บท ACMECS ทั้งนี้ คาดว่าในการประชุมครั้งนี้ ที่ประชุมฯ จะรับรอง “ร่างปฏิญญาพนมเปญ” ด้วย
รัฐบาลไทย-ข่าวทำเนียบรัฐบาล-รมต.อนุชา เชิญชวนประชาชนร่วมพิธีเจริญพระพุทธมนต์ทุกวันเสาร์ เพื่อความเป็นสิริมงคลให้กับแผ่นดินและปวงชนชาวไทยทุกหมู่เหล่า
วันอังคารที่ 8 ธันวาคม 2563
รมต.อนุชา เชิญชวนประชาชนร่วมพิธีเจริญพระพุทธมนต์ทุกวันเสาร์ เพื่อความเป็นสิริมงคลให้กับแผ่นดินและปวงชนชาวไทยทุกหมู่เหล่า
รมต.อนุชา เชิญชวนประชาชนร่วมพิธีเจริญพระพุทธมนต์ทุกวันเสาร์ เพื่อความเป็นสิริมงคลให้กับแผ่นดินและปวงชนชาวไทยทุกหมู่เหล่า
นายอนุชา นาคาศัย รัฐมนตรีประจําสํานักนายกรัฐมนตรี เปิดเผยว่า ตามที่ได้สั่งการให้สํานักงานพระพุทธศาสนาแห่งชาติ จัดพิธีเจริญพระพุทธมนต์ทุกวันเสาร์ เพื่อความเป็นสิริมงคลให้กับแผ่นดินและปวงชนชาวไทยทุกหมู่เหล่า ในโอกาสวันคล้ายวันพระราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ 5 ธันวาคม 2563 นั้น ผลจากการจัดกิจกรรมจนกระทั่งถึงวันที่ 5 ธันวาคม 2563 พบว่ามีประชาชนทั่วประเทศเข้าร่วมเป็นจํานวนกว่า 20 ล้านคน โดยส่วนมากต้องการน้อมนําหลักธรรมคําสอนทางพระพุทธศาสนาไปถือปฏิบัติในช่วงที่ประเทศไทยเผชิญปัญหาหลายด้าน อีกทั้งยังเป็นการน้อมรําลึกในพระมหากรุณาธิคุณ ในหลวงรัชกาลที่ 9 แสดงออกถึงความจงรักภักดีต่อสถาบันกษัตริย์ ซึ่งเป็นสถาบันหลักของชาติไทย
รัฐมนตรีประจําสํานักนายกรัฐมนตรีกล่าวว่า ที่ประชุมมหาเถรสมาคม ได้มีมติเห็นชอบให้มีการจัดพิธีเจริญพระพุทธมนต์วันเสาร์อย่างต่อเนื่อง ดังนี้
ครั้งที่ 1 วันเสาร์ ที่ 12 ธันวาคม 2563
ครั้งที่ 2 วันเสาร์ ที่ 19 ธันวาคม 2563
ครั้งที่ 3 วันเสาร์ ที่ 26 ธันวาคม 2563
โดยกําหนดจัดพิธีพร้อมกันทั่วประเทศ เวลา 10.00 น. เป็นต้นไป สําหรับประชาชนในพื้นที่กรุงเทพมหานครและใกล้เคียง สามารถเข้าร่วมพิธีได้ที่วัดบวรนิเวศราชวรวิหาร ประชาชนต่างจังหวัด สามารถเข้าร่วมพิธีได้ที่วัดประจําจังหวัดหรืออําเภอ หรือสถานที่ตามที่ทางจังหวัดเห็นสมควร จึงขอเชิญชวนประชาชนเข้าร่วมพิธีตามวัน เวลา และสถานที่ดังกล่าวโดยพร้อมเพรียงกัน
.........................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กรมศุลกากรเร่งช่วยเหลือผู้ประสบอุทกภัยในพื้นที่ภาคใต้
วันอังคารที่ 8 ธันวาคม 2563
กรมศุลกากรเร่งช่วยเหลือผู้ประสบอุทกภัยในพื้นที่ภาคใต้
วันนี้ (8 ธันวาคม 2563) กรมศุลกากร ให้ความช่วยเหลือประชาชนที่ได้รับผลกระทบจากสถานการณ์อุทกภัยในพื้นที่ภาคใต้ โดยมอบถุงยังชีพ เพื่อบรรเทาความเดือดร้อนและเพื่อเป็นขวัญกําลังใจให้แก่ผู้ประสบภัย
นายพชร อนันตศิลป์ อธิบดีกรมศุลกากร เปิดเผยว่า จากสถานการณ์อุทกภัยในพื้นที่ภาคใต้ ได้แก่ จังหวัดสุราษฎร์ธานี จังหวัดนครศรีธรรมราช จังหวัดตรัง จังหวัดพัทลุง และจังหวัดสงขลา สร้างความเสียหายให้กับชีวิตและทรัพย์สินของประชาชนในวงกว้าง จึงสั่งการให้หน่วยงานในสังกัดกรมศุลกากร ที่อยู่ในเขตพื้นที่ภาคใต้ ได้แก่ ด่านศุลกากรบ้านดอน จังหวัดสุราษฎร์ธานี ด่านศุลกากรนครศรีธรรมราช ด่านศุลกากรสิชล จังหวัดนครศรีธรรมราช และด่านศุลกากรสงขลา ด่านศุลกากรท่าอากาศยานหาดใหญ่ จังหวัดสงขลา เร่งให้ความช่วยเหลือประชาชนที่ได้รับผลกระทบ โดยจัดทําถุงยังชีพ ประกอบด้วย ข้าวสาร อาหารเเห้ง นม เวชภัณฑ์ ของใช้ในครัวเรือนมอบให้แก่ผู้ประสบอุทกภัย เพื่อบรรเทาความเดือดร้อนของประชาชนจากสถานการณ์ดังกล่าว
กรมศุลกากรจึงได้มอบถุงยังชีพดังนี้
1. นายยุทธนา พูนพิพัฒน์ ผู้อํานวยการสํานักงานศุลกากรภาคที่ 4 พร้อมด้วยนางกาญจนา สุวานิโช นายด่านศุลกากรสงขลา จังหวัดสงขลาและเจ้าหน้าที่ด่านศุลกากร ลงพื้นที่มอบถุงยังชีพให้แก่ประชาชนผู้ประสบอุทกภัยในเขตชุมชนบ้านธรรมโฆษณ์ ตําบลสทิงหม้อ อําเภอสิงหนคร จังหวัดสงขลา จํานวน 44 ครัวเรือน
2. นางอาภาพรรณี แสงมุกดา นายด่านศุลกากรท่าอากาศยานหาดใหญ่ จังหวัดสงขลา พร้อมด้วยเจ้าหน้าที่ด่านศุลกากร ลงพื้นที่มอบถุงยังชีพให้แก่ประชาชนในเขต ตําบลคลองรี อําเภอสทิงพระ จังหวัดสงขลา จํานวน 70 ครัวเรือน
3. นางปรารถนา สันติอนุชิต นายด่านศุลกากรบ้านดอน จังหวัดสุราษฎร์ธานี พร้อมด้วย นางสาวจินตนา คงเมือง นายด่านศุลกากรเกาะสมุย และเจ้าหน้าที่ด่านศุลกากร ลงพื้นที่มอบถุงยังชีพให้แก่ประชาชนผู้ประสบอุทกภัย ในพื้นที่ตําบลท่าทองใหม่ อําเภอกาญจนดิษฐ์ จังหวัดสุราษฎร์ธานี จํานวน 300 ครัวเรือน
4. นายคณิต มีปิด นายด่านศุลกากรสิชล จังหวัดนครศรีธรรมราช พร้อมเจ้าหน้าที่ด่านศุลกากร ลงพื้นที่มอบถุงยังชีพให้แก่ประชาชนผู้ประสบอุทกภัย ในเขต ตําบลสิชล อําเภอสิชล จังหวัดนครศรีธรรมราช จํานวน 300 ครัวเรือน
5. นายธวัชชัย สมบุญเจริญ นักวิชาการศุลกากรชํานาญการพิเศษรักษาราชการแทนนายด่านศุลกากรนครศรีธรรมราช จังหวัดนครศรีธรรมราช พร้อมด้วยเจ้าหน้าที่ฯ ร่วมกับศูนย์สนับสนุนทางอากาศโดยตรงที่ 4 กองทัพอากาศ มอบถุงยังชีพให้กับประชาชนในชุมชนวัดศรีทวี ชุมชนวัดมุมป้อม บ้านบางเตย อําเภอเมือง จังหวัดนครศรีธรรมราช จํานวน 100 ครัวเรือนและมอบถุงยังชีพให้ชุมชนรอบท่าอากาศยานจังหวัดนครศรีธรรมราช ณ ศูนย์อพยพวัดโทเอก ตําบลอินคีรี อําเภอพรหมคีรี จังหวัดนครศรีธรรมราช จํานวน 100 ครัวเรือน รวมทั้งสิ้น 200 ครัวเรือน
รัฐบาลไทย-ข่าวทำเนียบรัฐบาล-นายกรัฐมนตรีสั่งดำเนินคดีผู้ลักลอบเข้าเมืองอย่างผิดกฎหมายรวมถึงผู้ที่ให้การช่วยเหลือ วอนทุกภาคส่วนช่วยกันป้องไม่ให้เกิดการแพร่ระบาดระลอก 2
วันอังคารที่ 8 ธันวาคม 2563
นายกรัฐมนตรีสั่งดําเนินคดีผู้ลักลอบเข้าเมืองอย่างผิดกฎหมายรวมถึงผู้ที่ให้การช่วยเหลือ วอนทุกภาคส่วนช่วยกันป้องไม่ให้เกิดการแพร่ระบาดระลอก 2
นายกรัฐมนตรีสั่งดําเนินคดีผู้ลักลอบเข้าเมืองอย่างผิดกฎหมายรวมถึงผู้ที่ให้การช่วยเหลือ วอนทุกภาคส่วนช่วยกันป้องไม่ให้เกิดการแพร่ระบาดระลอก 2
วันนี้ (8 ธ.ค. 63) เวลา 13.00 น. ณ ตึกสันติไมตรี (หลังใน) ทําเนียบรัฐบาล หลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมแถลงต่อสื่อมวลชนว่า ที่ผ่านมาประเทศไทยสามารถป้องกันการแพร่ระบาดของโควิด-19 ได้เพราะทุกคนช่วยกันและทําได้เป็นอย่างดีต่อเนื่อง จนกระทั่งมีสถานการณ์กลุ่มคนบางกลุ่มลักลอบเข้าสู่ประเทศไทยอย่างผิดกฎหมายจึงต้องมีมาตรการที่เข้มข้นมากกว่าเดิม เพื่อสามารถติดตามต้นทางผู้ป่วยติดเชื้อโควิด-19 ว่ามาจากที่ไหน และแก้ไขปัญหาได้อย่างทันท่วงที รัฐบาลก็ต้องเตรียมรับมือซึ่งไม่อยากเหตุการณ์ถึงขั้นชัตดาวน์เกิดขึ้นอีก
นายกรัฐมนตรีกําชับให้มีการตรวจสอบ คัดกรองโรค ในทุกพื้นที่อย่างเข้มงวดทุกระดับ คือ แนวที่ 1 คือแนวชายแดน แนวที่ 2 คือ พื้นที่ตอนในที่ต้องจัดตั้งด่านตรวจ จุดสกัดต่าง ๆ และแนวที่ 3 คือระดับพื้นที่ อาศัยความร่วมมือของประชาชนช่วยกันสังเกตผู้ที่ลักลอบเข้าประเทศไทยแบบผิดปกติ โดยย้ําว่า สถานการณ์ตอนนี้ยังไม่ใช่การแพร่ระบาดระลอกที่ 2 หรือ Super Spreader เพราะสามารถติดตามผู้ที่ลักลอบเข้ามา ตามมาตรการของสาธารณสุขได้ทุกคน ว่าเดินทางไปไหนบ้างและใกล้ชิดกับใครบ้าง ขณะนี้อยู่ระหว่างการรอผลตรวจ โดยมอบหมายให้โฆษก ศบค. รายงานสถานการณ์ประจําวัน ทั้งนี้ รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยรัฐมนตรีว่าการกระทรวงการท่องเที่ยวและกีฬาจะเดินทางไปยังภาคเหนือเพื่อติดตาม ทําความเข้าใจ ช่วยเหลือภาคธุรกิจและการท่องเที่ยว เนื่องจากในช่วงที่ผ่านมาได้มีการยกเลิกการจองโรงแรมจํานวนมาก จึงขอให้ประชาชนอย่าตื่นตระหนก พร้อมขอความร่วมมือสื่อมวลชนให้ชี้แจงตามข้อเท็จจริงเพื่อสร้างความเชื่อมั่น
ในตอนท้าย นายกรัฐมนตรีสั่งการให้ดําเนินคดีตามกฎหมายกับผู้ที่มีส่วนช่วยเหลือคนที่ลักลอบเข้าเมืองอย่างผิดกฎหมาย และขอความร่วมมือผู้ที่ไปทํางานในประเทศเพื่อนบ้าน ให้เดินทางเข้ากลับเข้าประเทศไทยในช่องทางที่ถูกกฎหมายเพื่อเข้าสู่กระบวนการตรวจสอบคัดกรองโรค เพราะถือว่าเป็นกลุ่มเสี่ยงและสถานการณ์การแพร่ระบาดโควิด-19 รอบ ๆ ประเทศไทยยังไม่ปลอดภัย จึงอยากให้มีความรับผิดชอบต่อสังคมและคํานึงถึงส่วนรวมด้วย พร้อมกําชับให้หน่วยงานที่เกี่ยวข้องตรวจสอบคัดกรองโรคอย่างดีที่สุดทั้งช่องทางธรรมชาติและช่องทางปกติ
...................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.สุริยะ ให้เอกอัคราชทูตวิสามัญผู้มีอำนาจเต็มแห่งสาธารณรัฐสังคมนิยมประชาธิไตยศรีลังกาประจำประเทศไทย เข้าพบ
วันอังคารที่ 8 ธันวาคม 2563
รมว.สุริยะ ให้เอกอัคราชทูตวิสามัญผู้มีอํานาจเต็มแห่งสาธารณรัฐสังคมนิยมประชาธิไตยศรีลังกาประจําประเทศไทย เข้าพบ
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้เอกอัคราชทูตวิสามัญผู้มีอํานาจเต็มแห่งสาธารณรัฐสังคมนิยมประชาธิไตยศรีลังกาประจําประเทศไทย เข้าพบ ณ ห้องรับรอง 1 ชั้น 2 สปอ.
วันนี้ (8 ธันวาคม 2563) เวลา 16.00 น. นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นางสมันตา เค. ชยสุริยะ เอกอัคราชทูตวิสามัญผู้มีอํานาจเต็มแห่งสาธารณรัฐสังคมนิยมประชาธิไตยศรีลังกาประจําประเทศไทย และคณะเข้าพบ เพื่อเยี่ยมคารวะและแนะนําตัวในโอกาสเข้ารับหน้าที่ โดยมีนายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นางสาวสุชาดา แทนทรัพย์ โฆษกกระทรวงอุตสาหกรรม และนางสาวพะเยาว์ คํามุข รองผู้อํานวยการสํานักงานเศรษฐกิจอุตสาหกรรม ร่วมด้วย ณ ห้องรับรอง 1 ชั้น 2 สปอ.
รัฐบาลไทย-นายกรัฐมนตรีเผยรัฐบาลเตรียมของขวัญปีใหม่ให้ประชาชน กระตุ้นการท่องเที่ยวในประเทศ ฟื้นฟูเศรษฐกิจ เยียวยาประชาชนที่ได้รับความเดือดร้อน
วันอังคารที่ 8 ธันวาคม 2563
นายกรัฐมนตรีเผยรัฐบาลเตรียมของขวัญปีใหม่ให้ประชาชน กระตุ้นการท่องเที่ยวในประเทศ ฟื้นฟูเศรษฐกิจ เยียวยาประชาชนที่ได้รับความเดือดร้อน
นายกรัฐมนตรีเผยรัฐบาลเตรียมของขวัญปีใหม่ให้ประชาชน กระตุ้นการท่องเที่ยวในประเทศ ฟื้นฟูเศรษฐกิจ เยียวยาประชาชนที่ได้รับความเดือดร้อน
วันนี้ (8 ธ.ค. 63) เวลา 13.00 น. ณ ตึกสันติไมตรี (หลังใน) ทําเนียบรัฐบาล หลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เผยรัฐบาลโดยกระทรวงและหน่วยงานภาครัฐต่าง ๆ ได้จัดเตรียมดําเนินโครงการเพื่อเป็นของขวัญปีใหม่ให้กับประชาชน อาทิ มาตรการกระตุ้นเศรษฐกิจ โครงการคนละครึ่ง เฟส 2 รวมไปถึงระบบการขนส่ง การคมนาคม ในช่วงปีใหม่ เพื่อที่จะทําให้เกิดการใช้จ่าย ฟื้นฟูการท่องเที่ยวภายในประเทศ
นายกรัฐมนตรี กล่าวว่า ในวันนี้ที่ประชุมคณะรัฐมนตรีหารือหลายมาตรการด้านเศรษฐกิจ การปรับปรุงแก้ไขกฎหมายและกฎระเบียบต่าง ๆ รวมทั้งกฎกระทรวงให้สอดคล้อง เพื่อให้ทันต่อการเปลี่ยนแปลงของประเทศรอบบ้าน ส่งเสริมการลงทุนและพัฒนา เพื่อให้ผู้ปฏิบัติงานในระดับพื้นที่เข้าใจและปฏิบัติได้จริงจัง โดยเฉพาะในเรื่อง e-Government เป็นต้น นอกจากนี้ คณะรัฐมนตรียังทบทวนถึงแผนการปฏิรูปประเทศ และแผนแม่บทต่าง ๆ พิจารณาแก้ไขเพิ่มเติมและติดตามความก้าวหน้าซึ่งต้องใช้เวลา เพราะการบริหารราชการต้องรัดกุม รอบคอบ ถูกต้องตามกฎหมาย ยึดเจตนาบริสุทธ์ในการดูแลประชาชนที่ได้กําลังรับความเดือดร้อน ทั้งเริ่มต้นใหม่และขจัดปัญหาอุปสรรคเดิมที่มีอยู่ให้ได้โดยเร็วที่สุด ทั้งเรื่องเกษตร ที่ดิน อาศัยกลไกใหม่ที่จัดตั้ง เช่น คณะอนุกรรมการนโยบายที่ดินแห่งชาติ (คทช.) สทนช. และสํานักงานอื่น ๆ เป็นต้น
นายกรัฐมนตรีตอบคําถามสื่อมวลชนถึงกรณีข้อเสนอการจัดตั้งกระทรวงน้ําและดินว่า การจัดตั้งกระทรวงใหม่นั้น ไม่ใช่เรื่องง่าย ปัจจุบันได้ใช้การบริหารที่มีอยู่แล้วตามกลไก คือ สํานักงานทรัพยากรน้ําแห่งชาติ (สทนช.) เพื่อดูแลในภาพรวมและบูรณาการร่วมกับหน่วยงานที่เกี่ยวข้อง อาทิ กรมชลประทาน หรือหน่วยงานที่เกี่ยวข้องกับการบริหารจัดการน้ํา ให้เกิดความเชื่อมโยงซึ่งกันและกันในทุกระบบ
.......................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรียืนยันยึดหลักการในการบริหารราชการแผ่นดิน พร้อมส่งตัวแทนเข้าร่วมคณะกรรมการสมานฉันท์
วันอังคารที่ 8 ธันวาคม 2563
นายกรัฐมนตรียืนยันยึดหลักการในการบริหารราชการแผ่นดิน พร้อมส่งตัวแทนเข้าร่วมคณะกรรมการสมานฉันท์
นายกรัฐมนตรียืนยันยึดหลักการในการบริหารราชการแผ่นดิน พร้อมส่งตัวแทนเข้าร่วมคณะกรรมการสมานฉันท์
วันนี้ (8 ธ.ค. 63) เวลา 13.00 น. ณ ตึกสันติไมตรี (หลังใน) ทําเนียบรัฐบาล หลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยืนยันยึดหลักการในการบริหารราชการแผ่นดิน ไม่ใช่ตามคํานาย ขออย่าคาดเดาในสิ่งที่ยังไม่เกิดขึ้น พร้อมมอบหมายให้ฝ่ายกฎหมายพิจารณากรณีผู้ชุมนุมทางการเมืองแสดงจุดยืนข้อเสนอการปรับประเทศไทยให้เป็นสาธารณรัฐว่ามีเจตนาเข้าข่ายกระทําความผิด ยุยง ปลุกปั่นหรือไม่ หากพบว่ามีความผิดก็ต้องถูกดําเนินคดีตามกฎหมาย
นายกรัฐมนตรียืนยันรัฐบาลอยู่ระหว่างพิจารณาการส่งตัวแทนเข้าร่วมคณะกรรมการสมานฉันท์ ขณะนี้วิปรัฐบาลกําลังเตรียมรายชื่อผู้ที่มีความเหมาะสมเพื่อเสนอมาให้ทราบ
.....................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.สุริยะ ให้รองประธานฯบริษัท นิสสัน มอเตอร์ เอเชีย แปซิฟิค จำกัด และคณะเข้าพบ
วันอังคารที่ 8 ธันวาคม 2563
รมว.สุริยะ ให้รองประธานฯบริษัท นิสสัน มอเตอร์ เอเชีย แปซิฟิค จํากัด และคณะเข้าพบ
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม  ให้รองประธานฯบริษัท นิสสัน มอเตอร์ เอเชีย แปซิฟิค จํากัด และคณะเข้าพบ ณ ห้องรับรอง 2 ชั้น 2 สปอ.
วันนี้ (8 ธันวาคม 2563) เวลา 16.30 น. นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นายยูตากะ ซานาดะ รองประธานอาวุโสประจําภูมิภาคเอเชียและโอเชียเนีย บริษัท นิสสัน มอเตอร์ เอเชีย แปซิฟิค จํากัดและคณะเข้าพบ ในโอกาสเยี่ยมคารวะและอําลาในโอกาสที่จะพ้นจากตําแหน่งการทํางานในประเทศไทย โดยมีนายราเมช นาราสิมัน ประธาน บริษัท นิสสัน มอเตอร์ (ประเทศไทย) เข้าร่วมคารวะ และมีนายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นางสาวสุชาดา แทนทรัพย์ โฆษกกระทรวงอุตสาหกรรม และนางสาวพะเยาว์ คํามุข รองผู้อํานวยการสํานักงานเศรษฐกิจอุตสาหกรรม ร่วมด้วย ณ ห้องรับรอง 2 ชั้น 2 สปอ.
รัฐบาลไทย-ข่าวทำเนียบรัฐบาล-ผู้ช่วยรัฐมนตรีฯ เป็นประธานประชุมหารือติดตามการดำเนินงานพื้นที่กลุ่มจังหวัดภาคตะวันออกเฉียงเหนือตอนบน 1
วันอังคารที่ 8 ธันวาคม 2563
ผู้ช่วยรัฐมนตรีฯ เป็นประธานประชุมหารือติดตามการดําเนินงานพื้นที่กลุ่มจังหวัดภาคตะวันออกเฉียงเหนือตอนบน 1
นายธีระยุทธ วานิชชัง ผู้ช่วยรัฐมนตรีว่าการกระทรวงอุตสาหกรรม เป็นประธานประชุมหารือติดตามการดําเนินงานพื้นที่กลุ่มจังหวัดภาคตะวันออกเฉียงเหนือตอนบน 1 ณ สํานักงานอุตสาหกรรมจังหวัดอุดรธานี
วันนี้ (8 ธันวาคม 2563) นายธีระยุทธ วานิชชัง ผู้ช่วยรัฐมนตรีว่าการกระทรวงอุตสาหกรรม เป็นประธานประชุมหารือติดตามการดําเนินงานพื้นที่กลุ่มจังหวัดภาคตะวันออกเฉียงเหนือตอนบน 1 พร้อมด้วย นายสมพล โนดไธสง ผู้ตรวจราชการกระทรวงอุตสาหกรรม โดยมี นายประชา มีธรรม อุตสาหกรรมจังหวัดอุดรธานี นายณัฐ อารีกุล อุตสาหกรรมจังหวัดหนองคาย นายกิติพงษ์ ชลิทธิกุล อุตสาหกรรมจังหวัดมุกดาหาร และคณะผู้บริหาร ข้าราชการ เข้าร่วม ณ สํานักงานอุตสาหกรรมจังหวัดอุดรธานี
รัฐบาลไทย-ข่าวทำเนียบรัฐบาล-ปลัด ก.อุตฯ เป็นประธานในการประชุมคณะกรรมการจัดงานรางวัลอุตสาหกรรม ประจำปี 2564 ครั้งที่ 1/2563
วันอังคารที่ 8 ธันวาคม 2563
ปลัด ก.อุตฯ เป็นประธานในการประชุมคณะกรรมการจัดงานรางวัลอุตสาหกรรม ประจําปี 2564 ครั้งที่ 1/2563
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานในการประชุมคณะกรรมการจัดงานรางวัลอุตสาหกรรม ประจําปี 2564 ครั้งที่ 1/2563 ณ ห้องประชุม 1 ชั้น 2 อาคารสํานักงานปลัดกระทรวงอุตสาหกรรม
วันนี้ (8 ธันวาคม 2563) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานในการประชุมคณะกรรมการจัดงานรางวัลอุตสาหกรรม ประจําปี 2564 ครั้งที่ 1/2563 เพื่อพิจารณาทบทวนประเภทรางวัลอุตสาหกรรมประจําปี 2564 จํานวนรางวัลของแต่ละประเภทประจําปี 2564 ทบทวนองค์ประกอบคณะทํางานและอํานาจหน้าที่ประจําปี 2564 และแผนการดําเนินงานการจัดงานรางวัลอุตสาหกรรมประจําปี 2564 และคณะกรรมการจัดงานฯและผู้ที่เกี่ยวข้องเข้าร่วมด้วย ณ ห้องประชุม 1 ชั้น 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-การประชุมคณะกรรมการน้ำตาลทราย ครั้งที่ 10/2563
วันอังคารที่ 8 ธันวาคม 2563
การประชุมคณะกรรมการน้ําตาลทราย ครั้งที่ 10/2563
รองปลัดกระทรวงเกษตรฯ เป็นประธานการประชุมคณะกรรมการน้ําตาลทราย ครั้งที่ 10/2563
นายอําพันธุ์ เวฬุตันติ รองปลัดกระทรวงเกษตรและสหกรณ์ เป็นประธานการประชุมคณะกรรมการน้ําตาลทราย ครั้งที่ 10/2563 ณ ห้องประชุมอาคารสํานักงานคณะกรรมการอ้อยและน้ําตาลทราย ชั้น 1 กระทรวงอุตสาหกรรม โดยที่ประชุมฯ ได้รับทราบและพิจารณา ดังนี้ 1) การดําเนินการตามมติคณะกรรมการน้ําตาลทราย 2) รายงานสถานการณ์การจําหน่ายน้ําตาลทรายภายในและภายนอกประเทศ 3) สรุปปริมาณการขนย้ายน้ําตาลทรายที่ได้รับสิทธิของบริษัทผู้ผลิตสินค้าส่งออกปี 2563 ณ วันที่ 30 พฤศจิกายน 2563 และ 4) รายงานการจําหน่ายและการขนย้ายน้ําตาลทรายดิบ เพื่อจําหน่ายภายในราชอาณาจักรปีการผลิต 2562/2563 และก่อนฤดูการผลิตปี 2562/2563 รวมถึงได้หารือและพิจารณาการขอรับสิทธิซื้อน้ําตาลทรายผลิตสินค้าเพื่อการส่งออกปี 2564
รัฐบาลไทย-ข่าวทำเนียบรัฐบาล-ภาพแห่งความประทับใจ บรรยากาศการเฝ้ารับเสด็จพระบาทสมเด็จพระเจ้าอยู่หัว​ สมเด็จพระราชินี​ และพระบรมวงศานุวงศ์​ ของพี่น้องประชาชน ณ บริเวณ​ถนนสนามไชย หน้ากระทรวงกลาโหม
วันอังคารที่ 8 ธันวาคม 2563
ภาพแห่งความประทับใจ บรรยากาศการเฝ้ารับเสด็จพระบาทสมเด็จพระเจ้าอยู่หัว​ สมเด็จพระราชินี​ และพระบรมวงศานุวงศ์​ ของพี่น้องประชาชน ณ บริเวณ​ถนนสนามไชย หน้ากระทรวงกลาโหม
เนื่องในวันพ่อแห่งชาติและพระราชสมภพในหลวงรัชกาล​ที่ ๙
รัฐบาลไทย-ข่าวทำเนียบรัฐบาล-ดีอีเอส ประชุม APT สมัยที่ 44 ร่วม 35 ประเทศสมาชิก ผ่านระบบออนไลน์ครั้งแรก ร่วมมือผลักดันให้เกิดการพัฒนาศักยภาพด้านโทรคมนาคมฯในภูมิภาคเอเชียและแปซิฟิก
วันอังคารที่ 8 ธันวาคม 2563
ดีอีเอส ประชุม APT สมัยที่ 44 ร่วม 35 ประเทศสมาชิก ผ่านระบบออนไลน์ครั้งแรก ร่วมมือผลักดันให้เกิดการพัฒนาศักยภาพด้านโทรคมนาคมฯในภูมิภาคเอเชียและแปซิฟิก
ดีอีเอส ประชุม APT สมัยที่ 44 ร่วม 35 ประเทศสมาชิก ผ่านระบบออนไลน์ครั้งแรก ร่วมมือผลักดันให้เกิดการพัฒนาศักยภาพด้านโทรคมนาคมฯในภูมิภาคเอเชียและแปซิฟิก
นางปิยนุช วุฒิสอน ผู้ตรวจราชการกระทรวงดิจิทัลเพื่อเศรษฐกิจและสังคม ในฐานะหัวหน้าคณะผู้แทนไทย และคณะได้เข้าร่วมการประชุมคณะกรรมการจัดการ (MC) สมัยที่ 44 ขององค์การโทรคมนาคมแห่งเอเชียและแปซิฟิก (APT) จัดขึ้นระหว่างวันที่ 7 - 10 ธันวาคม 2563 โดย APT ได้จัดการประชุมในรูปแบบออนไลน์เป็นครั้งแรก ( Video Conference) การประชุม MC เป็นการประชุมประจําปีของ APT เพื่อพิจารณาโครงการและกิจกรรมของ APT และรายงานผลการดําเนินงานในปีที่ผ่านมา โดยการประชุมครั้งนี้ มีผู้เข้าร่วม 258 คน จากประเทศสมาชิก 35 ประเทศ รวมถึงสมาชิกสมทบ สมาชิกในเครือ และองค์การระหว่างประเทศอื่น ๆ ซึ่งไทยในฐานะประเทศสมาชิกที่ร่วมก่อตั้ง APT จะให้ความร่วมมือและสนับสนุน APT ในการผลักดันให้เกิดการพัฒนาศักยภาพด้านโทรคมนาคมและเทคโนโลยีสารสนเทศในภูมิภาคเอเชียและแปซิฟิกต่อไป
*****************